Diari Oficial de la Generalitat Valenciana


Sumari del DOGV 3221, del 14-04-1998 (1998/2341)

Notificació de la Resolució de 20 de novembre de 1995, de la Direcció General d'Obres Públiques, atés que ha esdevingut ferma per desistiment del recurs número 803/1996.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3221

Data del DOGV
:   14-04-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/2341


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 20 de novembre de 1995, de la Direcció General d'Obres Públiques, atés que ha esdevingut ferma per desistiment del recurs número 803/1996. [1998/Q2341]
  
D'acord amb el que estableix l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992), mitjançant aquest edicte notifiquem a Tableros Rama, SL, la Resolució de 20 de novembre de 1995, de la Direcció General d'Obres Públiques, atés que ha esdevingut ferma per desistiment del recurs número 803/1996, de la secció 1.ª de la Sala Contenciosa Administrativa del Tribunal Superior de Justícia de la Comunitat Valenciana, interposat contra aquesta.
  
«Resolució de la Direcció General d'Obres Públiques, de la Conselleria d'Obres Públiques, Urbanisme i Transports, de la Generalitat Valenciana, en l'expedient instruït contra Tableros Rama, SL, per l'abocament d'aigües residuals i infracció de la legislació de carreteres de la Comunitat Valenciana.
  
Vist l'expedient sancionador instruït contra l'empresa Tableros Rama, SL, atesos els següents:
  
Antecedents de fet
  
Primer
  
Amb data 8 de juny va ser presentat per la senyora Dolores Salazar Cortes un escrit de denúncia, davant del Servei Territorial de Carreteres de València, de la Direcció General d'Obres Públiques, en què informava que l'empresa Tableros Rama, SL, en la carretera CV-33 (antiga C-324) abocava les aigües residuals i fecals a la cuneta de la via esmentada.
  
Aquest fet motiva l'inici del procediment sancionador, de conformitat amb l'article 11, apartat 1, lletra d, del Reial Decret 1.398/1993, de 4 d'agost, que aprova el Reglament del Procediment per a l'Exercici de la Potestat Sancionadora (BOE núm. 189, de 9 d'agost).
  
Segon
  
L'equip de vigilants adscrits a aquest Servei Territorial procedeix a la comprovació dels fets i es presenta el dia 14 de juny de 1995 i dóna compte de la veracitat dels aspectes descrits anteriorment.
  
Els vigilants informen que ja hi ha una denúncia anterior en aquest sentit. S'adjunta un escrit del cap del Servei de la Divisió de Carreteres, de 19 de novembre de 1987, tramés a l'empresa denunciada, mitjançant el qual se li comunica que hi ha constància de l'abocament d'aigües residuals i se li requereix per al cessament d'aquesta activitat, per a evitar el possible inici d'expedient sancionador.
  
De l'activitat denunciada, l'administració de la Generalitat Valenciana té constància en nombroses i en successives ocasions. Concretament amb dates 13 de novembre de 1987 (butlletí de denúncia núm. 45), 23 de maig de 1988 i 12 de novembre de 1991, a més de les que motiven l'obertura d'aquest procediment sancionador.
  
Del que s'ha dit més amunt s'infereix que és d'aplicació directa a aquests fets el que estableix l'article 137 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant LRJPAC), quan diu que: ?els fets constatats per funcionaris públics als qual es reconeix la condició d'autoritat... tindran valor provatori...-.
  
Tercer
  
Amb data 28 de juliol de 1995 es va acordar l'inici d'expedient sancionador, i es va notificar aquest acord a l'empresa denunciada el dia 14 d'agost.
  
Dins del termini establit, el senyor Manuel Santarrita Chisvert, en nom i representació de l'empresa Tableros Rama, SL, formula un escrit d'al·legacions, per mitjà del qual expressa els punts següents:
  
La mercantil denunciada fa 14 anys que funciona i la seua activitat no ha sigut objecte de sanció al llarg d'aquests anys.
  
L'empresa denunciada va sol·licitar a la Cambra de Comerç l'assessorament tècnic per al compliment de la declaració de producció d'aigües residuals (presenta còpies de documentació que fa referència a aquest aspecte).
  
Tableros Rama, SL, no és coneixedora del fet comprovat i ratificat pels vigilants adscrits al Servei Territorial de Carreteres, per la qual cosa considera que està lesionat el contingut essencial dels drets i llibertats susceptibles d'empara constitucional.
  
Quart
  
Amb data 26 de setembre de 1995 (registre d'entrada de 3 d'octubre) i atés que no està d'acord amb la proposta de resolució de 19 de setembre de 1995, per la qual s'imposa una sanció de cinc-centes mil pessetes (500.000 PTA) i se li demanava el cessament dels abocaments, presenta les següents al·legacions:
  
Que mai va tenir problemes derivats d'actuacions contràries a la llei.
  
Que no en va tenir coneixement, ni li va ser comunicada la denúncia.
  
Que les comprovacions no determinen la veritable procedència dels abocaments.
  
Que la resolució lesiona el contingut essencial dels drets i llibertats susceptibles d'empara constitucional.
  
Que l'actuació de Tableros Rama, SL, no és contrària en la seua actuació a la llei.
  
En conseqüència, l'empresa no al·lega res substantiu que implique canvis en la instrucció d'expedient per l'administració, ni aporta proves en contra a la infracció comesa.
  
Cinquena
  
Que amb data 28 de setembre, el senyor Manuel Santarrita, com a administrador de Tableros Rama, SL, autoritza la lletrada Ana Guillem perquè obtinga còpia dels documents que hi ha en l'expedient incoat, sense presentar el poder notarial corresponent, respecte a la lletrada esmentada.
  
Als fets anteriors són d'aplicació els següents:
  
Fonaments de dret
  
1. La potestat sancionadora s'ajusta al principi de legalitat (article 127 de la LRJPAC), ja que la sanció està expressament establida en el títol IX de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, d'ara endavant LCCV (DOGV núm. 1.516, de 5 d'abril).
  
2. És conforme també al principi de tipicitat (article 755 UQT-NQP) que estableix que només constitueixen infraccions administratives les vulneracions de l'ordenament jurídic establides com a tals infraccions per una Llei (LCCV, article 41).
  
3. Els fets a què fa referència aquest expedient sancionador consisteixen en l'abocament d'aigües residuals en la zona de domini públic de la carretera CV-33 (antiga C-324), punt quilomètric 2,830, marge esquerre, i queden inclosos dins de l'article 41, apartat 3, lletra a, de la Llei 6/1991, de 27 de març, de Carreteres de la Comunitat Valenciana. Concretament és una actuació en zona de domini públic i protecció que no pot ser objecte d'autorització i es considera i es tipifica aquesta infracció com a greu.
  
No és procedent, per tant, que el sancionat al·legue el compliment de la declaració de producció d'aigües residuals, per mitjà de la determinació del coeficient corrector aplicable al cànon de sanejament, mentre aquest expedient fa referència exclusivament a l'actuació observada en la zona de domini públic consistent en el dipòsit d'aigües residuals i no pot ser objecte d'autorització aquesta activitat.
  
És a dir, l'expedient sancionador té origen, causa i fonament legal en la vulneració de la legislació autonòmica i sectorial de carreteres i en la que afecta la defensa i protecció del medi ambient.
  
En aquest últim supòsit es podria, si escau, instruir procediment sancionador diferent per incompliment de la legislació mediambiental.
  
La potestat sancionadora s'ajusta igualment al principi de responsabilitat (article 130 LRJPAC) en el sentit que ?només podran ser sancionades per fets constitutius d'infracció administrativa les persones físiques i jurídiques que en resulten responsables?.
  
Es considera responsable dels fets qualificats d'infracció greu l'entitat Tableros Rama, SL, com a titular de l'actuació denunciada.
  
A més ?les responsabilitats administratives que es deriven del procediment sancionador seran compatibles amb l'exigència a l'infractor de la reposició de la situació alterada per ell mateix a l'estat originari, així com amb la indemnització pels danys i perjudicis causats- (article 130, apartat 2, LRJPAC).
  
La imposició de sancions tindrà també l'adequació que calga entre la gravetat del fet constitutiu de la infracció i la sanció aplicada, i es considera un criteri d'utilització general per a la graduació de la sanció l'existència d'intencionalitat i continuïtat repetitiva en els abocaments (article 131 LRJPAC).
  
En conseqüència la potestat sancionadora de l'administració en aquest expedient també se sotmet al principi de proporcionalitat.
  
És procedent, per tant, imposar una sanció de cinc-centes mil pessetes (500.000 PTA), atesa la reiteració en l'activitat denunciada, així com el cessament dels abocaments denunciats sobre la zona de domini públic de la carretera i la reposició de les coses a l'estat anterior; tot això en virtut del que estableixen els articles 41, 42, 43 i 45 de la Llei 6/1991, de 27 de març, i l'article 4 del Reial Decret 1.398/1993, de 4 d'agost.
  
La tramitació seguida en aquest procediment sancionador s'ajusta al sistema general de garanties (article 998 GFS-SUA), ja que s'han tramitat d'acord amb el Reial Decret 1.398/1993, de 4 d'agost.
  
No s'han lesionat els drets del responsable de la infracció, atés que ha sigut notificat dels fets, de les infraccions i de les sancions, així com de la identitat de l'instructor, de l'autoritat competent per a imposar la sanció i de la norma que atribueix aquesta competència.
  
De la mateixa manera, l'infractor ha tingut el dret de formular al·legacions, ?com així ho ha exercit i fet, en diverses ocasions?, així com la resta dels drets reconeguts en l'article 35 de la LRJPAC.
  
No hi ha, per tant, com al·lega el denunciat, lesió en el contingut essencial dels drets i llibertats susceptibles d'empara constitucional.
  
Vistos els fets esmentats i provats i la legislació, les normes, el procediment i els preceptes d'aplicació general i particular, es formula la següent:
  
Resolució
  
D'acord amb el que estableix l'article 46 de la Llei 6/1991, de la Generalitat Valenciana, correspon al director general d'Obres Públiques la competència per a la imposició de sancions considerades greus.
  
Atés que la infracció que conté aquest expedient és susceptible de ser tipificada com a greu (article 41, número 3 de la LCCV), de conformitat amb la quantia de les sancions (article 45 de la LCCV) i de la graduació en proporcionalitat, a causa de la reiteració de l'inculpat.
  
Per tot això, resolc imposar a Tableros Rama, SL, en concepte de responsable dels abocaments d'aigües residuals sobre la zona de domini públic de la carretera CV-33 (abans C-324), punt quilomètric 2,830, marge esquerre, la sanció de cinc-centes mil pessetes (500.000 PTA) i li ordene el cessament de l'abocament de les aigües sobre la cuneta de la via esmentada i la reposició de les coses a l'estat anterior.
  
Contra aquesta resolució, que no exhaureix la via administrativa, s'hi pot interposar un recurs ordinari davant el conseller d'Obres Públiques, Urbanisme i Transports, en el termini d'un mes, des de l'endemà de la notificació. No obstant això, s'hi podrà interposar qualsevol altre recurs que estime més pertinent.
  
València, 20 de novembre de 1995.- El director general d'Obres Públiques: José Ramón García Antón.»